ร้านอาหารญี่ปุ่นเมนูหลากหลายย่านสีลม โดดเด่นที่ราคาไม่แพง และคุณภาพโอเคอยู่ ทำให้มีลูกค้าเข้ามาทานเรื่อยๆ

แซลมอนซาชิมิเซ็ต - จะประกอบไปด้วยแซลมอนซาชิมิ, เนื้อแซลมอนส่วนท้อง, แซลมอนแบบลนไฟทาซอสและไข่ปลาแซลมอน ซึ่งเราได้สั่งแซลมอนซาชิมิเพิ่มอีก 1 จาน ทางร้านจึงจัดรวมมาให้ในเรือดูสวยงามน่าทานไม่น้อย ภาพรวมจานนี้แซลมอนสดชิ้นใหญ่ หนา นุ่มฟินทุกชิ้น ไข่แซลม่อนอยู่ในคุณภาพที่ดี ให้ปริมาณมาพอสมควร

ยำไทยแซลมอน - รสชาติแซ่บจัดจ้านสมกับที่เป็นยำไทย แซลมอนให้มาเยอะดี

ทาโกะวาซาบิ - เมนูนี้ทำได้ออกมาค่อนข้างเค็ม ไม่ค่อยได้รสวาซาบิ จึงทานเข้าไปได้ไม่เยอะ

ทาโกะยากิ - เห็นหน้าตาธรรมดาแบบนี้แต่อร่อยเหมือนกันนะ กรอบนอกนุ่มใน สั่งกันคนละจานไปเลย

ไข่หวานย่าง - ต่างจากไข่หวานธรรมดาตรงที่มีกลิ่นย่าง และผิวนอกกรอบนิดๆ ดีที่ร้านปรุงออกมาได้ไม่ค่อยหวานมาก